Mangaung: Sakeman wil sy geld terughêAlfie Heeger, ‘n sakeman by die ANC se nasionale verkiesingskonferensie in Mangaung, het Sondag sy geld teruggeëis, aangesien hy voel hy is ‘ingedoen’. “Ek gaan kla en my geld terugeis. Die konferensie begin baie laat en dit is nie georganiseerd nie,” het Alfie Heeger, besturende direkteur van African Sanitation, ‘n maatskappy wat sonkragtoilette bou, gesê. “Ek en kollegas het die ontbyt gemis omdat die vervoer wat ons hierheen moes bring, ‘n gemors is.” Heeger se maatskappy is een van die talle ondernemings wat duur betaal het om die konferensie by te woon. Maatskappye het ten minste R500 000 betaal om Saterdagaand tydens die gala-ete langs president Jacob Zuma en ander top ANC-leiers te sit. Sommige afgevaardigdes het Sondagoggend ‘n uur ná die konferensie moes begin het, nog steeds in ‘n ry gestaan vir ontbyt. Na bewering hou afgevaardigdes van Noordwes die registrasiebeamptes besig. Sowat 2 000 afgevaardigdes bly op die kampus en meeste het eers hul kamers gaan soek voordat hulle vir ontbyt opgedaag het. “Jy kan nie ‘n konferensie hou sonder konferensiegangers nie,” het ‘n ANC-beampte gesê. Lees ook: Mangaung: ANC betaal R14 miljoen Mangaung: Trevor Manuel wil nie dien nie Afgevaardigdes wil nie met media praat nie Mangaung begin